Un traficant de droguri a folosit o dronă pentru a vinde heroină.
Un traficant de droguri din California îşi vindea "marfa" cu drona. Afacerea a fost descoperită de poliţie, iar bărbatul a fost arestat.
Poliţia din California a declarat că un presupus traficant de droguri s-a folosit de o dronă pentru a vinde heroină, relatează New York Post.John Thomas Piani, în vârstă de 51 de ani, a fost arestat vineri, poliţiştii postând o fotografie cu drona lui şi o cantitate mică de droguri. În urma investigaţiei făcute, bărbatul ar fi vândut atât heroină, cât şi metamfetamină.Bărbatul, care a declarat poliţiei că lucrează ca lustruitor, rămâne în arest. El poate ieşi, dacă este plătită cauţiunea de 125.000 de dolari.